24PES-322

Nafarroako Gorteetako kide den eta Alderdi Popularra talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako, Ekonomia Sozialeko eta Enpleguko kontseilariak idatziz erantzun dezan:

Espainiako Gobernua 54.970 pertsona zaurgarriri hasi da kobratzen, bizitzeko gutxieneko errenta dela-eta bidegabeki kobratu zutena itzultzen has daitezen.

Bizitzeko gutxieneko errentaren kudeaketaren gaineko eskumena dauka Nafarroak, Transferentzien Batzordeak eta Nafarroako Foru Komunitateak lortutako akordioaren arabera, 2022ko apirilaren 12an argitaratua.

Horren arabera, Nafarroako Gobernuak hasi al du bizitzeko gutxieneko errenta dela-eta bidegabeki kobratutakoa itzultzeko prozedura?

Hala baldin bada, noiztik eta noiz arte berrikusi dira prozedurak eta zenbat pertsonari eragin dio Nafarroan bidegabeki kobratutakoa itzuli beharrak?

Ezezkoan, zerk justifikatzen du erabaki hori?

Iruñean, 2024ko ekainaren 20an

Foru parlamentaria: Maribel García Malo